ലഖിംപുര് സംഘര്ഷം :സ്വമേധയാ കേസെടുത്ത് സുപ്രീം കോടതി ഉത്തര്പ്രദേശിലെ ലഖിംപുരിലൂണ്ടായ സംഘര്ഷത്തില് സ്വമേധയാ കേസെടുത്ത് സുപ്രീം കോടതി. ചീഫ് ജസ്റ്റീസ് എന്.വി. രമണ അധ്യക്ഷനായ ബെഞ്ച് ഇന്ന് കേസ് പരിഗണിക്കും. അതേസമയം ലഖിംപുരില് കൊല്ലപ്പെട്ട കര്ഷകരുടെ ബന്ധുകളെ കോണ്ഗ്രസ് നേതാക്കളായ രാഹുല് ഗാന്ധിയും പ്രിയങ്ക ഗാന്ധിയും സന്ദര്ശിച്ചു. പഞ്ചാബ് മുഖ്യമന്ത്രി ചരണ്ജിത് സിംഗ് ചന്നി, ഛത്തീസ്ഗഡ് മുഖ്യമന്ത്രി ഭൂപേഷ് ഭാഗല്, കെ.സി. വേണുഗോപാല് തുടങ്ങിയവരും രാഹിലിനൊപ്പമുണ്ടായിരുന്നു. വലിയ പ്രതിഷേധങ്ങള്ക്കും തര്ക്കങ്ങള്ക്കും ഒടുവിലാണ് രാഹുലിനും സംഘത്തിനും യോഗി സര്ക്കാര് ലഖിംപുര് സന്ദര്ശിക്കാന് അനുമതി നല്കിയത്. ഞായറാഴ്ച ലഖിംപുര് സന്ദര്ശിക്കാനെത്തിയ പ്രിയങ്കയെ യുപി പോലീസ് അറസ്റ്റു ചെയ്തിരുന്നു. പിന്നീട് വിട്ടയച്ചു.